रामगढ़ : रामगढ़ नगर परिषद चुनाव को लेकर अब राजनीतिक सरगर्मी बढ़ने लगी है। राजनीतिक दलों के बड़े नेता चुनाव की समीक्षा करने पहुंचे लगे हैं। कांग्रेस के प्रदेश अध्यक्ष डॉक्टर अजय कुमार 4 अप्रैल को रामगढ़ पहुंचे। शहर के सुभाष चौक पर कांग्रेसियों ने जोरदार स्वागत किया। यहां से कांग्रेसियों ने मोटरसाइकिल से आगवानी कर प्रदेश अध्यक्ष को क्षत्रिय धर्मशाला नईसराय ले गए। यहां सैकड़ों कार्यकर्ताओं ने डॉ अजय कुमार जिंदाबाद का जोरदार नारेबाजी किया। इसके बाद प्रदेश अध्यक्ष अजय कुमार ने सीधे कार्यकर्ताओं से वार्ता शुरू किया। उन्होंने कार्यकर्ताओं के बीच में जाकर बूथ प्रभारियों से परिचय करना आरंभ किया। इस दौरान उन्होंने संबोधित भी किया। उन्होंने कार्यकर्ताओं से कहा कि आप सीधे आम लोगों के बीच जाकर कांग्रेस पार्टी के नीतियों को बताएं। हम लोगों को बताएं कि कांग्रेस गरीबों को भूमि का मालिकाना हक दिलाने के लिए लड़ाई लड़ रही है। गरीबों को जब तक उनके जमीन का कागजात नहीं मिलता है । तब तक वह कुछ नहीं कर पाते हैं। कांग्रेस देश में गरीबों को हक दिलाना चाहती है। प्रदेश अध्यक्ष ने कहा कि पूरे देश में हरिजन आदिवासी पिछड़ा एवं अकलियतों पर हमले बढ़ रहे हैं । उनके हक को मारा जा रहा है। देश में हरिजन आदिवासियों के लिए बने कानून को तोड़-मरोड़ किया जा रहा है। एक साजिश के तहत भाजपा और आरएसएस करवा रही है। 4 साल में भाजपा की नीतियों को जनता समझ गई है। पूरे देश में भाजपा के खिलाफ लहर चल रही है। उन्होंने कहा कि भ्रष्टाचार की गंगोत्री बहने लगी है। मीरा मोदी देश का 27 हजार करोड़ रुपया लेकर विदेश भाग जाता है। सरकार कुछ नहीं करती है। वही देश का एक किसान के पास अगर ?10 हजार है तो उसके लिए बैंक और सरकार तंग करती है। जिसके कारण उन्हें आत्महत्या करना पड़ रहा है।